เป็นประจำเดือนไปแล้ววันที่8ตุลาคมแล้วหายวันที่11 มีเพศสัมพันธ์วันที่14ตอนประมานตี2(ใส่ถุงหลั่งนอกด้วยค่ะ) รอบเดือนก็มาอีกวันที่19แต่มาไม่มาก นะมีโอกาสท้องไหมคะ หรือเป็นที่อะไรถึงมีรอบเดือน2ครั้ง
สวัสดีค่ะ หากประจำเดือนมาวันที่ 8 ต.ค. แล้วได้มีเพศสัมพันธ์ในวันที่ 14 ต.ค. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก อีกทั้งหากได้ใส่ถุงยางอนามัย และใช้วิธีการหลั่งนอกร่วมด้วย โอกาสในการตั้งครรภ์ก็แทบไม่มีค่ะสำหรับเลือดที่ออกอีกครั้งในวันที่ 19 ต.ค. นี้ หากมีปริมาณที่ไม่มาก และออกเพียงแค่ 1 วัน ก็อาจเป็นเลือดออกช่วงไข่ตกได้หรือหากในกรณีที่ได้ทานยาคุมฉุกเฉินไป ก็อาจเป็นเลือดที่เกิดจากผลของยาคุมฉุกเฉินได้ค่ะแต่หากไม่ได้ทานยาคุมฉุกเฉินไป แล้วเลือดที่ออก ออกนานเกิน 2 วัน ก็จะถือเป็นเลือดออกผิดปกติ โดยอาจเกิดจากสาเหตุ เช่น มีมดลูกอักเสบ มีก้อนเนื้องอกมดลูก เยื่อบุโพรงมดลูกเจริญผิดที่ มะเร็งปากมดลูก หรือการผลิตฮอร์โมนของรังไข่ผิดปกติ เป็นต้น ดังนั้น หากไม่ได้ทานยาคุมฉุกเฉินไป แล้วมีเลือดออกนานเกิน 2 วัน ก็ควรไปพบแพทย์เพื่อตรวจค่ะส่วนเรื่องการตั้งครรภ์ หากจะให้แน่นอน ก็ควรตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ